

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2024. július 1-i rendes ülésére**

**Napirend tárgya:**

**A polgármester munkájának értékelése**

A napirendet tárgyaló ülés dátuma: 2024.07.01.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: a Bizottság elnöke

Előterjesztő: a Bizottság elnöke

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

Költségvetési forrás

**4. Tényállás bemutatása:** A közszolgálati tisztviselőkről szóló 2011. évi CXCIX. törvény 225/H. § (1) bekezdése alapján a képviselő-testület határozatával jutalmat állapíthat meg a polgármesternek meghatározott időszakban végzett munkája értékelése alapján. A jutalom évi mértéke nem haladhatja meg a polgármestert megillető illetmény vagy tiszteletdíj hathavi összegét. A polgármester fizetését a 2011.évi CLXXXIX. törvény 71.§-a szabályozza.

Az SZMSZ 2/B sz. melléklete alapján a Pénzügyi Bizottság feladat- és hatásköre a polgármester jutalomösszegével kapcsolatos előterjesztés megtárgyalása.

A polgármesteri feladat igen nagy felelősség, mintegy négyezer-ötszáz ember mindennapjai, életének minősége függ a munkájától. Éppen ezért elvárható, hogy tevékenységéért, a munka mennyiségével és a felelősséggel arányos munkabért kapjon.

Településünk mindennapjai rendben, számottevő nehézségek és fennakadások nélkül zajlanak. Problémák esetén a polgármesteri hivatal gyorsan és hatékonyan intézkedik, így Telkiben nem jellemzőek az itt lakók életét tartósan kedvezőtlenül érintő fejlemények.

Az elmúlt néhány év folyamatos vészhelyzetben telt, illetve telik. A COVID járvány alatt bevezetett jelentős kormányzati elvonások továbbra is érvényben vannak, ami érzékenyen érinti Telki költségvetését. A tavalyi év második felétől tovább súlyosbította a helyzetet az energiaárak óriási emelkedése. Az idei évben tapasztalható kiugróan magas infláció újabb nehézségek elé állította a település működtetését. A sorozatos, egyenként is jelentős finanszírozási problémákat jelentő események ellenére Telkiben az intézmények és a megszokott szolgáltatások továbbra is megbízhatóan működnek. Az önkormányzat komoly finanszírozási nehézségeiből a település lakossága viszonylag keveset érzékel. Telki működése továbbra is kiegyensúlyozott, ami jelentős részben a polgármester munkájának köszönhető.

Telki, 2024. június 28.

Dr. Földvári-Nagy László

Bizottság elnöke

**Határozati javaslat**

**Telki község Önkormányzat képviselő-testület**

**/2024. (VII. .) önkormányzati határozat**

**A polgármester munkájának értékelése**

A képviselő-testület úgy határoz, hogy Deltai Károly polgármestert ……. havi bruttó illetményének megfelelő összegű jutalomban részesítse.

Határidő: 2024. ………...

Felelős: Jegyző, Pénzügyi Csoport